Meletie Răuțu (n. 12 februarie 1858, Zlătunoaia, județul Botoșani – d. 12 iunie 1938, Râmnicu Vâlcea) a fost un teolog, publicist și activist cultural român. Ca preot a servit în județele Vâlcea și Satu Mare. A fost cel care a reînființat prima parohie ortodoxă din municipiul Satu Mare, în anul 1919, fiind și primul protopop ortodox din acest județ. În timpul participării României la Primul Război Mondial a fost mobilizat ca preot militar al Brigăzii 3 Roșiori.